Cowboy Bebop

Cowboy Bebop (カウボーイビバップ, Kaubōi Bibappu) er en japansk anime og manga fra 1998.

Serien handler om en gruppe dusørjegere som flyr i romskipet Bebop. Året er 2071, og mange bor på planeten Mars. Serien er på 26 episoder, og episodene blir kalt Sessions. Du et er mange referanser til amerikansk kultur i animeen, og jazz står som et sentralt tema – også gjenspeilet i musikken laget til serien av Yoko Kanno.
Serien fikk sitt gjennombrudd via Cartoon Network i USA.

I 2001 slapp Sony Pictures ut filmen Cowboy Bebop: Knockin' on Heaven's Door (カウボーイビバップ 天国の扉, Kaubōi Bibappu Tengoku no Tobira), men den er også kjent som Cowboy Bebop: The Movie. Handlingen for denne filmen er mellom episode 22 og 23.

 Handlingsreferat 
I år 2071, omtrent femti år etter at en alvorlig ulykke som gjorde jordkloden nesten ubeboelig, har menneskeheten kolonisert de fleste planeter og måner i solsystemet. Inter Solar System Police (ISSP) slåss mot økende kriminalitet. De samarbeider med registrerte dusørjegere (også referert til som «Cowboys») for å jage kriminelle. Seriens hovedpersoner er dusørjegere som arbeider fra romskipet Bebop. Det opprinnelige mannskapet er Spike Spiegel, en tidligere leiemorder fra det kriminelle Red Dragon Syndicate. Samt Jet Black, en tidligere ISSP-offiser.

De får senere selskap av Faye Valentine, en svindler. Edward, en eksentrisk jente dyktig i hacking. Ein, en genetisk konstruert welsh corgi pembroke med menneske-lignende intelligens. I løpet av TV-serien blir gruppen ofte involvert i katastrofale uhell som etterlater dem uten penger, samtidig som de må konfronterer mennesker og hendelser fra fortiden: Disse inkluderer Jets og hans grunner til å forlate ISS. Eller Fayes fortid som ung kvinne fra jordkloden skadet i en ulykke, og kryogenisk frosset ned for å redde livet hennes.

Spike har en alvorlig fiende, Vicious, en ambisiøs kriminell tilknyttet Red Dragon Syndicate. Spike og Vicious var en gang partnere og venner. Men når Spike begynte en affære med Vices daværende kjæreste Julia og bestemte seg for å forlate syndikatet for henne, ønsket Vicious å eliminere Spike ved å presse Julia for å drepe ham. Julia gjemmer seg for å beskytte seg selv, og Spike forfalsker sin egen død for å unnslippe syndikatet. I nåtiden kommer Julia ut av skjul og gjenforenes med Spike. Men Vicious, etter å ha arrangert et statskupp og tatt kontroll over hele syndikatet, sender leiemordere etter dem. Julia blir snart drept, og etterlater Spike på egen hånd. Spike forlater Bebop etter å ha tatt et siste farvel med Faye og Jet, og infiltrerer deretter syndikatet for å finne og konfrontere Vicious.

 Episodeliste 
 Asteroid Blues 
 Stray Dog Strut 
 Honky Tonk Women 
 Gateway Shuffle 
 Ballad of Fallen Angels 
 Sympathy For The Devil 
 Heavy Metal Queen 
 Waltz For Venus 
 Jamming With Edward 
 Ganymede Elegy 
 Toys in the Attic 
 Jupiter Jazz (Part 1) 
 Jupiter Jazz (Part 2) 
 Bohemian Rhapsody 
 My Funny Valentine 
 Black Dog Serenade 
 Mushroom Samba 
 Speak Like a Child 
 Wild Horses 
 Pierrot le Fou 
 Boogie Woogie Feng Shui 
 Cowboy Funk 
 Brain Scratch 
 Hard Luck Woman 
 The Real Folk Blues (Part 1) 
 The Real Folk Blues (Part 2)

 Eksterne lenker 



Kategori:Animeserier
Kategori:Japanske animerte science fiction-TV-serier
Kategori:Japanske animerte eventyrserier
Kategori:Postapokalyptiske TV-serier
Kategori:Japanske TV-produksjoner fra 1990-årene